Diari Oficial de la Generalitat Valenciana


Sumari del DOGV 276, del 01-08-1985 (1985/804759)

ORDRE de 18 de juny de 1985, de la Conselleria d'Agricultura, Pesca i Alimentació, per la qual es convoca una beca per a postgraduats.
--------------------------------------------------------------------------------------------------------------------------------------

### Dades del document

Número de DOGV
:   276

Data del DOGV
:   01-08-1985

Secció del DOGV
:   ALTRES DISPOSICIONS

Número del document
:   1985/804759


Data del document
:   18-06-1985

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Ordre de 18 de juny de 1985, de la Conselleria d'Agricultura, Pesca i Alimentació, per la qual es convoca una beca per a postgraduats.  
Davant l'evident necessitat que té la Generalitat Valenciana de disposar de tècnics especialistes en diferents matèries, la Conselleria d'Agricultura, Pesca i Alimentació inicia la tasca de formació d'especialistes en temes d'economia agrària mitjançant la Convocatòria següent.  
Article 1.r  
Candidats.  
Podran optar a la beca els Enginyers Agrònoms, Enginyers de Muntanya, els Llicenciats en Ciències Econòmiques o Empresarials que siguen menors de trenta anys i hagen conclòs els estudis en els tres darrers anys.  
Article 2.n  
Durada.  
El període de fruïment de la beca serà d'un any, a partir del moment de la concessió. La incorporació del seleccionat a les activitats de la Conselleria serà immediata.  
Article 3.r.  
Dotació.  
La beca estarà dotada amb 50.000 pessetes mensuals. Alhora inclou una assegurança d'assistència per al becari.  
Article 4.t  
Documentació i termini de presentació.  
4.1. Els candidats hauran de remetre a la Secretaria General de la Conselleria d'Agricultura, Pesca i Alimentació (carrer Sant Vicent, 83 - 46216 València), durant els quinze dies següents a la publicació de la present convocatòria, el currículum vitae, del qual formaran part les dades personals (nom i cognoms, data de naixement, adreça, telèfon, etc.), l'expedient acadèmic, així com qualsevol altre mèrit docent, investigador, professional o de coneixement d'idiomes, que hom vulga sotmetre a consideració. Es valorarà el tipus de justificació documental que el candidat realitze dels mèrits que hi addueix.  
4.2. Els candidats seran convocats a una entrevista personal per tal de fer-ne la selecció.  
Article 5.è  
Concessió de la beca.  
5.1. La beca serà concedida per Resolució de la Secretaria General de la Conselleria d'Agricultura, Pesca i Alimentació.  
5.2. Els candidats, pel fet de sol·licitar la beca, renuncien a tota mena d'acció judicial o extrajudicial contra la Resolució de la Secretaria General i accepten íntegrament el contingut d'aquesta convocatòria.  
Article 6.è  
Obligacions del becari.  
6.1. Aquesta beca és incompatible amb qualsevol altra beca o ajuda, així com amb el desplegament d'una activitat laboral regular. La infracció d'aquesta regla autoritzarà la Conselleria d'Agricultura, Pesca i Alimentació per cancel·lar el fruïment de la beca.  
6.2. El becari realitzarà aquelles activitats que li siguen encomanades en el Servei d'Estudis, Documentació i Estadística de la Secretaria General, per tal d'assolir els objectius de pràctica professional i formació en l'àrea de l'economia agrària que la convocatòria persegueix.  
6.3. Els becaris estaran obligats 'a tenir una dedicació a les activitats. a què fa referència el punt 6.2., de trenta hores setmanals.  
6.4. La Conselleria d'Agricultura, Pesca i Alimentació s'encarregarà d'ordenar les activitats del becari així com de resoldre les incidències que es produesquen durant el període de fruïment de la beca. La Conselleria podrà deixar-la sense efecte en el cas que es produís incompliment de les obligacions per part del becari.  
València, a 18 de juny de 1985.  
El Conseller d'Agricultura, Pesca i Alimentació.   
LLUIS FONT DE MORA I MONTESINOS